Fjölmenni í kröfugöngu 1. maí á Akranesi Þátttakendur í kröfugöngu verkalýðsfélaganna 1. maí á Akranesi nutu einstakrar veðurblíðu í dag . Genginn var stuttur hringur frá húsi Verkalýðsfélags Akraness um bæinn . Þátttakendur í göngunni voru mun fleiri en á síðustu árum . Efalaust má rekja það að hluta til þess að sveitarstjórnarkosningar eru í nánd , en margir höfðu þó á lofti kröfuspjöld um bætt kjör launþegar , afneitun við inngöngu í ESB og sitthvað fleira mátti lesa . Nú stendur svo yfir hátíðardagskrá í húsi VLFA sem félagið stendur fyrir ásamt VR , Starfsmannafélagi Reykjavíkurborgar , FIT , Kennarasambandi Íslands og Sjúkraliðafélags Íslands . Fundarstjóri er Vilhjálmur Birgisson formaður VLFA en ræðumaður dagsins er Stefán Skafti Steinólfsson , verkamaður . Grundartangakórinn flytur nokkur lög og kaffiveitingar eru í boði . Þess má einnig geta að frítt er fyrir börn í bíó í dag og hefst sýning klukkan 15:00 .